CELEX: 62017TB0131
Language: el
Date: 2017-07-21 00:00:00
Title: Υπόθεση T-131/17 R: Διάταξη του Προέδρου του Γενικού Δικαστηρίου της 21ης Ιουλίου 2017 — Argus Security Projects κατά ΕΥΕΔ (Ασφαλιστικά μέτρα — ΕΥΕΔ — Είσπραξη με συμψηφισμό — Αίτηση προσωρινών μέτρων — Χρηματική ζημία — Καθήκον επιμέλειας — Έλλειψη επείγοντος)

4.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 293/35
            
         Διάταξη του Προέδρου του Γενικού Δικαστηρίου της 21ης Ιουλίου 2017 — Argus Security Projects κατά ΕΥΕΔ
   (Υπόθεση T-131/17 R)
   ((Ασφαλιστικά μέτρα - ΕΥΕΔ - Είσπραξη με συμψηφισμό - Αίτηση προσωρινών μέτρων - Χρηματική ζημία - Καθήκον επιμέλειας - Έλλειψη επείγοντος))
   (2017/C 293/43)
   Γλώσσα διαδικασίας: η γαλλική
   
      Διάδικοι
   
   
      Αιτούσα: Argus Security Projects Ltd (Λεμεσός, Κύπρος) (εκπρόσωποι: T. Bontinck και A. Guillerme, δικηγόροι)
   
      Καθής: Ευρωπαϊκή Υπηρεσία Εξωτερικής Δράσης (ΕΥΕΔ) (εκπρόσωπος: S. Marquardt, επικουρούμενος από τους B. Allemeersch, W. De Meester και G. Scraeyen, δικηγόρους)
   
      Αντικείμενο
   
   Αίτημα προσωρινών μέτρων, βάσει των άρθρων 278 και 279 ΣΛΕΕ, με το οποίο ζητείται, αφενός, να ανασταλεί η εκτέλεση των αποφάσεων αποζημιώσεως που εξέδωσε η Επιτροπή για λογαριασμό του υπολόγου της ΕΥΕΔ, ύψους 100 600 ευρώ, 41 522 ευρώ και 52 600 ευρώ, αντίστοιχα (αποφάσεις κοινοποιηθείσες στις 15 Μαρτίου 2017), 58 924 ευρώ (απόφαση κοινοποιηθείσα στις 7 Απριλίου 2017) και 41 422 ευρώ (απόφαση κοινοποιηθείσα στις 19 Απριλίου 2017) και, αφετέρου, να υποχρεωθεί η ΕΥΕΔ να μην εκδώσει για την αιτούσα απόφαση αποζημιώσεως έως ότου εκδοθεί τελεσίδικη απόφαση στην ένδικη διαφορά που αφορά την εκτέλεση της συμβάσεως-πλαισίου 2008/14/SEC/RELEX/K8 και εκκρεμεί ενώπιον του tribunal de première instance de Bruxelles [πρωτοδικείου Βρυξελλών] (Βέλγιο).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.